รัฐบาลแจงกู้เงิน1.5ล้านล้านบาท เพื่อสู้โควิดกู้เศรษฐกิจ
รมว.คลังแจงสภา หนี้สาธารณะไทยเพิ่มมาก เพราะรัฐบาลต้องออก พ.ร.ก. กู้เงิน 1.5 ล้านล้านบาท เพื่อสู้โควิดกู้เศรษฐกิจ
18 ก.พ. 2565

นายอาคม กล่าวว่า หนี้สาธารณะเพิ่มมากขึ้นในปี 2563 และ 2564 เนื่องจากเจอวิกฤตโควิด-19 โดยสัดส่วนหนี้สาธารณะต่อจีดีพีล่าสุดเดือน ธ.ค. 2564 อยู่ที่ 59.57% เนื่องจากต้องออก พ.ร.ก.กู้เงิน 2 ครั้ง จำนวน 1.5 ล้านล้านบาท โดยมีการปรับเพดานหนี้สาธารณะจาก 60% ต่อจีดีพี เป็น 70% ต่อจีดีพี ในปีที่ผ่านมา รองรับการกู้หนี้ที่เพิ่มมากขึ้น จากทั้งการกู้ชดเชยการขาดดุล"ความจำเป็นการกู้เงิน ขึ้นอยู่กับขนาดของผลกระทบที่เกิดจากเศรษฐกิจ ซึ่งโควิดทำให้เศรษฐกิจไทยหยุดชะงัก ทั้งการปิดประเทศกระทบการท่องเที่ยว การผลิตมีปัญหาไม่สามารถผลิตได้ ทำให้ต้องมีการเยียวยาจำนวนมากถึง 1.5 ล้านล้านบาท" นายอาคม กล่าว


นายอาคม กล่าวว่า ทั่วโลกมีการก่อหนี้สาธารณะสูงทุกประเทศ ในส่วนของไทยต้องจะพิจารณาว่าทำอย่างไรจะหาเงินมาชำระเงินกู้ได้ เพื่อให้ภาคการคลังการเงินของประเทศมีเสถียรภาพยั่งยืน ซึ่งต้องดูทั้งเรื่องอัตราแลกเปลี่ยน อัตราดอกเบี้ย และการปรับโครงสร้างหนี้